المغريب لمغريب ولا موغريب ولا لمروك نشيدالنشيد الشريف لعاصيمةالرباط الساكينة شحال دالسكان36,029,138 2018 اللوغات الرسميةلعربية لأمازيغية لمعيارية متوسط ديال لعمر75.821 2016 لجغرافيا لميساحة710,850 كم² لقمة لعاليةجبل توبقال 4,167 م لبلاصة الطايحةسبخة طاح 55 م تاريخ أعيادراس لعام 1 يناير عيد شغل 1 ماي رأس السنة الهجرية 1 محرم المولد النبوي 12 ربيع الأول لعيد الصغير 2 شوال لعيد لكبير 10 ذو الحجة عيد العرش 30 يوليوز لإدارة نضام الدولةملكية دستورية ملك المغربمحمد السادس رئيس حكومة المغربسعد دين لعتماني لبرلمانبرلمان المغرب سلطة لقضائية لكبيرةمحكمة النقض لقتيصاد لبيطالة شوماج10 2014 مؤشر التنمية لبشرية0.667 2017 لفلوسدرهم مغربي معلومات خرا توقيت ديال لبلادڭرينيتش 1 رمز لبلادMA رمز لانترنيت.ma رمز التيليفون212 نيميرويات دليرجونس15 19 112 و 177 الجهة دالصوگانليمن السيت الرسميmaroc.ma لمداين الكبار لاخرين ولمعروفين هوما فاس مراكش, سلا مكناس طنجة أݣادير آسفي تطوان وجدة لعيون الحسيمة بني ملال قنيطرة وارزازات والداخلة. تايلاݣيها من الشمال لبحر لبيض لمتوسط والصبليون من لغرب لمحيط لأطلسي من الشرق الجزائر ومن لجنوب موريتانيا . لمساحة د لبلاد هي 710.850 كم² و تيسكنو فيها 36.5 مليون د الناس على حساب التقديرات د 2019.1 لمغريب دولة عضو فالامم لمتحدة من عام 1956 و جاميعة الدول لعربية من 1958, وهو من الدوال اللي أسسات اتحاد المغريب لكبير فعام 1989.2 1989 المغرب عندو واحد النظام ملكي فيه الملك محمد السادس هو اللي كيحكم البلاد من عام 1999 من بعد موت باه لحسن الثاني عندو دوستور توافقت عليه أغلبية كبيرة ف 2011 ومنها عندو برلمان كتصوت الناس على لأعضاء ديالو. السمية ديال لبلادعدل لأمازيغ فلقرن لول قبل لميلاد دارو مملكة مقابلا لبحر لبيض لمتوسط وسماوها مملكة موريطانيا اللي سميتها جات من كلمة فليغريقية موري واللي هي باش كانو كيسميو الناس الي ساكنين فغرب شمال إفريقيا هاد لمملكة تقسمات عام 40 ميلادية لجوج مماليك: موريطانيا الطنجية فلمغريب وموريطانيا لقيصارية فالجزائر.3 هاد السمية كاتعطا ليوما لبلاد موريطانيا.4 من بعد ما دخل ليسلام لمغريب ولات كاتسمى هاد لارض لمغريب لاقصى.5 اللوغات الرومانسية بحال لفرونسي ولونكلي خدات السمية من واحد لكلمة لاتينية مرك وهي طريقة غالطة نطقو بيها هاد الناس كلمة مراكش لي كانت عاصمة للدولة ديال لمورابيطين.6 الناس بكري كان تايحساب ليها بلي الشمس كاطلع من الجابون بشينوية نيهون: البلاصة لي كاطلع منهاالشمس7 وكاتلاح فلمملكة دلمغريب بلعربية لفوصحى المغرب: البلاصة لي كاتلاح فيها الشمس. الناس لي كانت كاتكتب التاريخ ديال لعرب كانت كتفرق لمغرب لكبير لتلاتة دلبلدان: لمغريب لقريب فتونس لمغريب لوسطاني فالجزائر ولمغريب لبعيد اللي هو المغريب. الناس من بعد عرفات لمغريب بسميات خرا بحال سميات ديال لعواصيم ديالو كيبحال مملكة مراكش ومملكة فاس حيتاش السلاطين ديك الساع كانو كايسينيو لتيفاقيات والمعاهدات إما بـ سلطان فاس أولا سلطان مراكش.8 الصبليون خداو السمية ديال هاد لبلاد Marruecos من سمية مدينة مراكش نفس لحاجة داروها لفرانصيص Maroc واخا بعض لمرات كيسميو لبلاد بلمملكة الشريفة Le Royaume cherifien. تاريخعدل قبل تاريخعدل المنطقة اللي هي دابا المغريب كانت مسكونة من العصر الحجري القديم ف شي وقت مابين 190.000 و 90.000 ق.م. كاينة دراسة جديدة اللي تقدر تبين بيلا المغريب كان مسكون قبل هاد التاريخ من بعد ما تكتاشفو مستحتات ديال الهومو ساپيينس حدا الضفة ديال المحيط الأطلسي ف جبل إيغود اللي التاريخ ديالهوم كيرجع ل قبل 315.000 ق.م. الشي اللي كيجعل هاد المستحتة هي أقدم مستحتة ديال الهومو ساپيينس ف العالم.9 ف العصر الحجري القديم العلوي المنطقة ديال المغرب كانت كاتشبه الساڤانا فعوض القحولة اللي المغريب ولا معروف بيها دابا. الحقبة العاترية من هادي 40 حتال 20 ألف عام جات من وراها التقافة الإيبيروموريسية من هادي 21 ألف عام اللي كاتعرف واحد الجانب كبير د التشابهات مع التقافات الإيبيرية حيتاش كاينة تشابهات ملحوضة على مستوى الهياكل.10 ف العصر الحجري الجديد جاو صيادا ورعاة وستاقرو ف الساڤانا ديال المنطقة. التقافة ديالهوم زداهرات حتى بدات المنطقة كاتيبس من مور عام 5000 ق.م بسباب التغيرات د المناخ. المناطق الساحلية ديال المنطقة د المغريب ف البدو ديال العصر الحجري الجديد كانت كاتشتارك ف التقافة ديال الفخار مع المنطقة ديال البحر البيض المتوسط. الحفريات الأركيولوجية بينات بيلا التدجين د البقر والزراعة دالغلة بجوجهم وقعو ف داك العصر. ف العصر النحاسي التقافة الجرسية كانت وصلات للشمال دالمغريب. تاريخ لقديمعدل المجي ديال الفينيقيين للسواحل المغربية أدى لقرون ديال الحكم الأجنبي ف الشمال د المغريب. التجار الفينيقيين ختارقو المنطقة الغربية ديال البحر البيض المتوسط قبل القرن 8 ق.م و من وراها ب شوية بناو مستودعات ديال الملحة ف السواحل و الوديان د المغريب. من بين أهم المستوطنات اللولة ديال الفينيقيين كانت كاينة ف شالة ليكسوس و موݣادور.11 جات الحضارة القرطاجية قبل القرن 5 ق.م و وسعت السيطرة ديالها ف شمال إفريقيا. قرطاج زادت كبرات لعلاقات التجارية مع القبايل الأمازيغية و خلصات ليهم خلصة سنوية باش تحافض على التعاون ديالهوم ف الستغلال د المواد الأولية. من القرن 3 ق.م موريطانيا كانت مملكة قبلية أمازيغية على الضفة المتوسطية ديال المغريب أقدم ملك معروف ديال موريطانيا كان هو باݣا اللي حكم فالقرن التالت قبل ميلاد المسيح و من بعد منو كان بوكوس لول للي حكم بين 100 ق.م و 80 ق.م الملوك الأمازيغيين ما كانوش كيسيطرو بزاف على السواحل الشي اللي سهل الدخلة ديال الرومان. ف اللول موريطانيا كانت كليان ديال الإمبراطورية الرومانية ف عام 33 ق.م و من بعد ولات مقاطعة تابعة للرومان ب شكل مكمول ملي الإمبراطور كاليݣولا عدم بطليموس آخر ملك ديال موريطانيا ف عام 40 ميلادية. روما سيطرات على الأراضي الموريطانية اللي ما كانتش محددة مزيان ب اتفاقيات ومعاهدات مع القبايل الأصلية فعوض ما يكون غزو عسكري و وسعات النفود ديالها غير ل دوك المناطق اللي كانت كاتعتبرهوم مفيدين للاقتصاد ديالها أو اللي ما كانوش كيتطلبو بزاف د الناس للحماية. هاد المنطقة ولات جزء من الإمبراطورية الرومانية و ولات سميتها موريطانيا الطنجية و خدات طنجيس طانجا دابا ك عاصمة ليها. ف الوقت ديال الحكم د الإمبراطور الروماني أݣسطوس الحكام ديال موريطانيا الطنجية كانو كيحكمو حتى المناطق ف الجنوب ديال ڤولوبيليس وليلي دابا بلحاق الحكم الحقيقي ديال الرومان كان حد سالا كولونيا سلا دابا. شي د المؤرخين كيآمنو بيلا الإمبراطورية الرومانية وصلات حتى لآنفا الدار بيضا دابا فلعام 285 خرجات لمبراطورية الرومانية من لمغريب وجاو لوندال وهوما قبايل من الشرق ديال جرمانيا لاليمان دليوم ومن موراها لقوط ديال لغرب ومن موراها لبيزنطيون.1213 فهاد لوقيتة كانوا الناس فالجبولة مامستعمرهوم حد إنما كان كيحكمهوم ملوك وقياد أمازيغ منهوم. جات الناس لي كتروج لمسيحية لمغريب فلقرن جوج ميلادية والناس لي ساكنين لفيلاجات ولعبيد وبعض لفلاحة قبلوا هاد الدين الجديد هادا لي جابو ليهوم. تاريخ لمتوسطعدل لغزو لإسلامي ديال منطقة المغرب الأقصى اللي بدا ف الوسط ديال القرن 7 ميلادية نجح ف البديا ديال القرن 8. هاد الغزو جاب الإسلام ولغة لعربية للمغريب. لمغريب ف هاد الوقت كان كيتعتابر جزء من المقاطعة ديال إفريقية اللي كانت تابعة للدولة الأموية و لحكام ديال كل بلاصة كانو كيتختارو من عند لحاكم لكبير ف قيروان.14 للقبايل الأمازيغية عتانقو الإسلام بلحاق حتافضو بلقوانين لعرفية ديالهوم و خلصو الضريبة للإدارة ليسلامية لجديدة. كانو جاو ناس عرب و سكنات لمغريب و حكماتو وصاوبو مماليك دياولهوم بحال صالح بن منصور لي أسس مملكة نكور ونشر ليسلام بين لي ساكنين فلمملكة ديالو غالبا من مورا ما كانت كتطرا حرب فبزاف ديال لوقات.15 ف 750م القبايل الأمازيغية ناضو ضد لخيلافة الأموية. التورة بدات من عند القبايل اللي كاينين ف الغرب د لمغريب ونتاشرت دغيا فلمنطقة كاملة. واخا التورة ضعافت ف 742م قبل ما توصل لقيروان لا الحكام الأموين و لا الخلفاء ديالهوم العباسيين قدرو يعاودو يسيطرو على الغرب ديال إفريقية. المغريب تهنى من الحكم ديال الأمويين بلحاق ولا مقسوم على بزاف ديال لدول أمازيغية صغيرة مستقلة بحال برغواطة سيجلماسة ونكور وزيد عليهوم تلمسان وتاهرت اللي دابا كينتميو لـدزاير.16 ف عام 789م نشآت الدولة الإدريسية اللي حكمات المغريب على يد ادريس بن عبد الله1718 ولي كان هرب من موقعة فخ عام 786م وجا لمدينة وليلي وستقبلاتو لقبيلة لأمازيغية ديال أوربة من بعد بدا كيدير التوسوعات ديالو حتى وصلات الدولة ديالو تامسنا فازاز وتلمسان. هارون الرشيد قتل ادريس بن عبد الله بواحد البارفان فيه السم من موراها شد ولدو ادريس التاني لحوكم وهو باقي صغير عاد عندو 12 عام. هاد الدري ولا راجل وكبر لحوكم ديالو تالين شد لمغريب كاملو وبنا مدينة فاس. من مورا ما طاح لحوكم لإدريسي ومن عام 1060 بداو سلالات أمازيغية كيحكمو لمغريب اللولة ديالهوم كانت هي الدولة ديال لمرابطين اللي الأصل ديالها من قبيلة لمتونة اللي كاتنتامي ل صنهاجة. الدولة المرابطية نجحات ف التوحيد ديال المغريب. جات من مورا هاد السلالة بزاف ديال لمماليك خرا بحال لموحدين ولمرينيين ولوطاسيين والسعديين وحدا تابعة ختها19 كياخدوا شي مدون كيديروهوم عواصم لدول كبيرة بزاف. هاد لمدون كتسمى ليوما بلمدون لمبراطورية دلمغريب. ومن مورا لقرن 11م20 زداهرات هاد الدول وكانت قوى كبرى فلغرب ديال إفريقيا من مورا ما كانت كاتحكم ديك لبلايص وزيد عليهوم حتى لأندالوس. بزاف ديال لمسلمين وليهود هربو من لحرب لي نوضاتها لمماليك لمسيحية عليهم فلأندالوس ولي ناس عرفاتها من بعد بحروب الاسترداد.21 تاريخ جديدعدل فالتاريخ الجديد ستمرو سعديين ف لحوكم تال عام 1659. من موراها بانت سلالة لعلويين لي كانت حاكمة مملكة تافيلالت من 1635. هاد السلالة عاودات وحدات لمغرب فعام 1666. فعام 1684 رجع مولاي اسماعيل بن الشريف طنجة من نجليز وبدا كيجمع لمداين دلمغريب فواحد الدولة مجموعة واخا شي قبايل مابغاوش ليه.22 كان لمغريب أول دولة لي عتارفات بستيقلال ديال ميريكان ف 1787م.2324 وفلبدية ديال التورة ديال ميريكان كانت لباريخات لميريكانية ديمن كتجيها لهجمات ديال لقراصينة لأمازيغ من بعد قرر محمد التاليت أن كاع سفن ديال ميريكان غادي تكون مصوفية من لهجومات ديال لقراصينة. تدارت فعام 1777 المعاهدة ديال الصداقة لميريكانية لمغريبية وكتعتابر ليوما من لمعاهدات لقديمة ديال ميريكان لي مازالا خداما تالين لهاد النهار.2526 - بدا لمغريب كيصيفت قياد على لمراسي وليپور وفرض عليهوم لمخزن إبداو إشددو لحضية باش متبقاش الرشوة والشفرة ومنعات التهريب ديال لفلوس دلبلاد لبرا. - بنات الدولة مدرسة جديدة فسلا باش إتقراو فيها لعلوم لعصرية وبدات كتطهلا فالطلبة بلميناح وصيفطات بيعتات لخاريج. - من دوك لبيعتات لي صيفطات الدولة شي وحدين مشاو دارو التكوين عند لعسكر ديال أوروبا لغربية وشرا لمخزن سلاح جديد وبنا أوزين ديال سلاح فمدينة فاس. لمخزن والسياسةعدل واخا نيضام ديال لبيعة كانو فيه لقاوانين الدينية هي لي كانت كاتفورصا إنما فلقناتي لخرين لقاوانين لوضعية هي لي كانت كتسير لبلاد وكاتنضم لعلاقات مابين الشعب لا من ناحية لقتيصاد ولا لمحاكيم ولا لبوليس فلبلايص لي كان فيها واحد النوع ديال لحوكم الداتي2728 هاد لتيفاقيات كانت كاتقيد فلمدارس بلأمازيغية: ⵜⵉⵏⵎⵍ تينمل وكتختالف من بلاصة لوخرا29 هاد التنضيم واخا كان لمخزن ضعيف كان كيعوض السلطة ديالو وكايجي لحوكم متوازن وكيبان الدور ديالو بزاف فاش كاتنوض روينة على شكون غايحكم ديك لبلاصة.30 من ناحية المؤسسات كيعاود لينا لمقيم لعام لفرنسي فلمغريب جنرال ليوطي فوحدة من لكيتابات ديالو: فاش دخلنا لمغريب لقينا قدامنا واحد لمبراطورية قديمة فالتاريخ ومامتحكم فيها حتى شي براني كانت شادة فراسها قدام أي حاجة درناها باش تولي ديالنا وحتى دابا فهاد لعوام لاخرين كتبان لينا منضمة بزاف لا من جيهة لإدارات فالداخل ولا لي كايمتلوها على برا31 لمؤريخ لبريطاني اللبناني فأصلو ألبيرت حوراني 1915-1993 لي كان أستاد فجامعة أكسفورد أكد فلكتاب ديالو تاريخ الشعوب العربية أن لمغريب كانو عندو مؤسسات حوكومية أو وحدين خرين متعلقين بلقضاء وكيػول: من مورا لحودود ديال لمبراطورية لعتمانية كاينا دولة من نوع آخر كاينا من هادي شحال: ديك دولة سميتها لمبراطورية لمغريبية وعندها ݣاع لبودرات ديال دولة جديدة: لمحاكيم ولويزارات ولعسكر واخا فشي وقات كانت كتجي لفوضى ولحوكم لي ممݣادش.31 لعسكرعدل السياسة لي كان خدام بيها لمغريب فلقرن 16 و17 هي سياسة كانت كتجيب توازون الدولي وهادشي باش إيحافض لمغريب على ستيقلال ديالو ويبعد عليه الطمع ديال لبلدان لبرانية.32 بدات الدولة دلمغريب كادير لتيصالات مع الدولة لعتمانية من مورا ماولاو هادو صحاح ومتحكمين والجهد ديالهوم زاد بزاف فاش داو تلمسان ف1517 ووداو مدينة الجزائر ف1516. من مورا ما خداو تلمسان هرب السلطان33 ديالها وطلب اللجوء فمدينة فاس.34 العتمانيين كانو منوضين حرب فشمال إفريقيا زعما راه كيدابزو مع الصبليون النصارا ديك لوقيتا نيت كانو سعديين محاربين مع برطقيز وجراو عليهم من لجانوب دلبلاد وبضبط من مدينة أكادير ف1514 ومن موراها دارو سعديين توحيد لبلاد من مورا ما خداو لحوكم من الوطاسيين.35 لقتيصادعدل فلقرن 18 بداو لمصاليح ديال أوروبا كيكبرو نهار مورا خوه فلبحر لبيض لمتوسط هاد لمصاليح خلات الدول ديال أوروبا يحضيو التجارة ديالهوم باش إيوقفو لجيهاد لبحري لي كانت كاديرو لباريخات دلمغريب هاداك لوقت. بسباب هادشي بزاف ديال الدول دأوروبا سنات معاهادات أولا جدداتها مع لمغريب أو هادشي فالنص التاني ديال لقرن 18. متلا فلعهد ديال محمد التاليت لي حكم مابين 1757 و1790 جات 7 ديال الدول لأوروبية وسينات معاهادات ديال الصحبة والتيجارة بلحق كانت كولها تقريبان كتشابه فلبنود اللي فيها بحال لحضية ديال لباريخات ويتعطاو متيازات لتجار دياولهوم ويتعطاو ليهوم لخدامات فلمراسي دلمغريب.36 تاريخ لقريبعدل فلبدية ديال لقرن 20 ومورا ما كانش انتفاع من ليصلاحات لي دار لمخزن باش تجدد الدولة37 ومن مورا ماكانو بزاف ديال لمشاكيل فلقتيصاد وأزمات فالداخل وعلى برا سيفطات فرنسا لعسكر ديالها لدارالبيضا فشهر 8 ديال 1907 وكان بزز على السلطان عبد الحفيظ إسيني معاهدة فاس ف1912 خلات لأراضي ديالو تكون تحت حماية من طرف فرنسا والصبليون على حساب ما تافقو عليه فمؤتمر لجزيرة لخضرا ف7 شهر 4 عام 1906 من موراها ولات عند الصبليون نفود فالشمال الريف ولجانوب سيدي إفني وطرفاية ولأقاليم لجانوبية.38 داكشي لي بقا من لمغريب خداتو فرانسا وف1923 تعلنات مدينة طنجة على أساس غاتولي منطقة دولية من مورا ما تسينا بروتوكول طنجة. السياسة و لمؤسساتعدل النظام د لحكمعدل النظام دلحوكم فلمغريب فيه لمليك محمد السادس هو رئيس دلبلاد.39 على حساب ما تايݣول الدستور د2011 لمليك عندو بعض الصلاحيات اللي محدودة.40 لحوكومة كتخلي يكونو أحزاب ديال لموعارضة وبزاف ديال هاد نوع دلأحزاب دار فهاد سينين لخرين.41 رئيس لحوكومة قبل 2011 كان كيتسما لوزير لول هو الراس ديال لحوكومة والنظام لي فيه بزاف ديال لأحزاب. لحوكومة كتدير السلطة التنفيدية ومقاسمة السلطة التشريعية مع لبرلمان مجلس النواب ومجلس لمستشارين. الدستور دلمغريب كيوصي على أن لقضاء كاين بوحدو وماكايتخلطش مع السلطة التشريعية ولا التنفيدية.39 على حساب ماتايݣول الدستور ديال لبلاد فلفصل 19: الملك هو لمير لمومنين وهو لباترون لكبير ديال الدولة قدام دوال لاخرين والرمز لي كايجمعها وهو لي ضامن الدوام ديالها هو لي كيطاكي لدين ولي كياخود لوقار ديال الدستور وعندو الحق باش يصاوب لحقوقا ديال لمواطنات ولمواطنين ولجماعات ولهيئات وهو لي كايضمن ليستيقلال دلبلاد ولحوز ديال لمملكة داخل لحق ديالها.42 لمليك كيترأس لمجليس ديال لويزارا وهو لي كايحط رئيس لويزارا فبلاصتو من مورا ماكادوز لنتيخابات التشريعية ومن مورا ماكايطلبو الرايس كيعين لمليك لويزارا لاخرين.43 واخا الدستور عاطي لحق لمليك باش إيجري على لويزارا من هديك لخدمة لي شادينها أولا يتفك واحد من لمجاليس دلبرلمان أولا بجوجهوم من مورا مايتشاور مع الرايس ديالو والرايس ديال لمجليس الدوستوري ويدير خطاب للشعب4344 فهادشي ماطرا إلا مرة وحدا ف1965. الدستور ولمؤسساتعدل دستور المغرب 2011 هو الدستور السات ديال المغرب من نهار خدا الاستقلال. هو أعلى قانون كاين فلبلاد وهو اللي تاينضم السلطات والعلاقات اللي بينها فالمغرب: الملك الحكومة البرلمان والسلطة القضائية. فيه 180 فصل وبدات الخدمة بيه رسميا ف 30 يوليوز 2011.45 لبرلمان لمغريبي فيه جوج دلمجاليس: مجلس النواب ومجلس لمستشارين. الناس ديال مجلس النواب لي هوما 325 كيصوت عليها الشعب ديريكت وكاتسالي لعضوية ديالهم فلبدية ديال الدورة دشهر 10 فلعام لخامس من مورا ماكايختارهوم الشعب. لمجلس ديال لمستشارين فيه 270 ديال الناس كيتختارو لتسعود دالسنين. 3 من كل 5 منهم من كل جيهة فلمغريب كتستيهوم هيئة ناخبة فيها ممتلين دلجماعات لمحلية ودوك جوج خماس لي بقاو كتصوت عليهم هيئات ناخبة فيها منتخبون فلغرف لمهنية وهيئة ناخبة فيها ممثلي المأجورين.46 الراية والنشيد لوطنيعدل علم المغريب هو علم فيه توب حمر وسط منو نجمة مخمسة خضرا. شعار المغريب هو ترس حمري فيه نصف ديال الشمش طالعا ب15 خط ديال الشعة فوق واحد الساحة فيها جبولة ديال الأطلس وفجناب جوج سبوعة من سباع ديال الأطلس السبع لي على ليسر مجانب ولي على ليمن راسو أفاص وفالترس واحد الصمطة دهبية مكتوب فيها لآية ديال لقرآن: إن تنصروا الله ينصركم. أول نشيد مغريبي كان هو نشيد جمهورية الريف المغربي لي تأسسات ف1921 ومشات بسباب هجوم فرنصي صبليوني عام 1926 كتبو الشاعر ديال فلسطين إبراهيم طوقان بلألحان ديال اللبناني محمد فليفل وكيشبه بزاف للنشيد لوطني ديال لبنان.47 النشيد لوطني ليوما هو النشيد الشريف تيليشارجيه كتبو علي الصقلي الحسيني ولحنو ليو مورغان. النشيد بقا بلا كلمات من مورا لستيقلال حتى ل1970 ملي تأهل لمنتخاب لكاس لعالام ديال لمكسيك لي كان أكبر بلاصة كتحتافل فيه الدول بلأناشيد لوطنية ملي خدا الحسن التاني كلمات ديال الشاعر علي الصقلي الحسيني مع نفس اللحن باش إغنيوه لكوايرية دلمنتخاب. التقسيم لإداريعدل لجيهاتعدل من مورا لخطاب ديال لمليك محمد السادس ف2010 دارت لحوكومة برنامج غيعطي لحوكم الداتي لكل جهة من لجيهات دلمغريب ودارت واحد اللجنة سميتها اللجنة الاستشارية للجهوية هي تابعة للحوكومة تكلفات باش تصاوب نمودج ديال لأقاليم اللي عندها حوكم داتي. اللجنة دارت تقرير سماتو أطلس التقطيع الجهوي المقترح واللي فيه 12 جيهة. وفإطار اللامركزية ولجهوية اللي اعتمدتها لمملكة لمغربية التقسيم لإداري من 2015 داير هاكا: لمدون لكبارعدل ترتيبلمدينةلجهةشحال ديال ناس 1الدار البيضاءجيهت ضاربيضا -سطات3,359,818 2فاسجهيت فاس مكناس1,112,072 3طنجةجيهت طانجا تيطوان لحوسيما947,952 4مراكشجهة مراكش آسفي928,850 5سلاجهة الرباط سلا القنيطرة890,403 6مكناسجهة فاس مكناس632,079 7الرباطجهة الرباط سلا القنيطرة577,827 8وجدةجهة الشرق494,252 9لقنيطرةجهة الرباط سلا القنيطرة431,282 10أكاديرجهة سوس ماسة421,844 الإحصاء السكاني ديال المغرب عام 2014 لجغرافياعدل التلتاين ديال لمغرب الشمالي فيه غير الجبولة وكيوصل لعلو ديال بعضها لكتر من 4000 ميترو فوق لبحر. جبل توبقال هو لعالي فيهوم ݣاع وكيوصل لعلو ديالو لـ 4167 ميترو. لمغريب هو لبلاد لوحيدة فشمال افريقيا و الشرق الاوسط لي فيها سلسلة ديال جبولة كاملة ولي هي السلاسل ديال جبال لأطلس بطروفة ديالو بتلاتة: لأطلس لكبير ولأطلس لمتوسط ولأطلس الصغير. وزيد على هاد شي سلسلة جبال الريف لي الراس لعالي فيها هو جبل تدغين بلعلو ديال 2456 ميتور. السهول فلمغريب كبيرة وشادة من جبال الريف حتالين لأطلس لمتوسط. لحوض ديال واد سبو فيه سهول لعلو ديالهوم صغير فيه ويدان وهضبات كتزرع فيها بعض لمحاصيل. فسهل لغرب غاتلقا الشمندر قصب السكار الروز والطابا. فهاد السهل كاينا غابة المعمورة لي فيها كيحطبو العرعار والكاليبتوس. كنلقاو سهول خرى بحال دياول هضاب لفوسفاط وهضاب الشاوية كنلقاو سهل دكالة وفالشرق كاين سهل تادلة. فالجانوب كاين سهل لحوز فمنطاقة مراكش وسهل سوس لي داير على شكل متلات فلخاريطة حيتاش تيحدوه جبال لأطلس لكبير ولأطلس الصغير ولمحيط لأطلسي وكاينين سهول خرين بحال اللوكوس نكور تريفة وادي ورغة سهل بهت سهل إناون. لمناخعدل المناخ ديال لمغريب كايڨاري على حساب البلايص متوسطي فالشمال محيطي فلغرب وصحراوي فلجانوب. لبلايص لي فيها لبحر فيها واحد لمناخ معتادل. النص ديال الشمال كيدوزو فيه جوج ديال لفصول: فصل ناشف كيجي مابين شهر 5 وشهر 9 وفصل كتكون فيه الشتا كيجي مابين شهر 10 و4. أما لجانوب كيسيطر عليه لمناخ الصحراوي لي ناشف وسخون بزاف. كيتأتر لمناخ ديال لمغريب بواحد الضاهرة جوية لي هي تدبدب ديال شمال لأطلسي. هاد الضاهرة كتحكم فشتا والتلج لي كيجيو للمغريب من جيهة لمحيط لأطلسي. حيات لبرعدل لحياواناتعدل تروة ديال لمغريب لحياوانية كبيرة وبزاف حيتاش لموقع ولجغرافيا ديالو كيلعبو دور كبير باش تعيش حياوانات كتيرة من إفريقيا وأوروبا. الحياوانات لي كتيرة بزاف فلمغريب هي الطير48 لي واصل لعدد ديال النواع ديالهوم ل454 نوع 5 دخلها بنادم لبلاد و156 نوع نادر.49 من أشهر التديات لي كاينا فلبلاد هي أسد لأطلس هو واحد لكائن منقارض فالطبيعة وكانو الرومان كيجيبوه لحلبات ديال لمصارعة باش يدابز مع لمصارعين. اربيع ولشجارعدل الجبال ديال لمغريب كاينوض فيهم لعرعار ولبلوط ولأرز وربيع جبلي آخور. السهول كينوض فيهوم الزيتون والمصطكا وأرݣان لي كاين فبلايص كتار ديال جبال لأطلس وكاين غير فلمغريب. فلمناطق ديال الداخيل كينوض لحلفة والشيبة أما النخل كاين فلواحات ديال لجانوب. لمغريب عندو موشكيل كبير مع التصحور حيت كاتدي ليه كل عام 31 هيكتار من لغابات ديالو فلعام. هاد لموشكيل مكاينش غير فلجانوب ولكن حتى الشمال حيتاش من 1920 لدابا مشات النص من غابة لمعمورة. أما لجانوب يادلي فراه الرملة جاتليه على 280.000 هيكتار ووصلات لواحات ديال درعة وزيز وولات 1500 نوع من الربيع مهددة بلنقيراض تقريبا كولها من لأنواع لي كاينا غير فلمغريب.50 ومن لأسباب لي خلات هاد الضاهرة تزيد هي لجفاف والتراب لي كايزيد يولي مالح ولحطيب لعشوائي ديال لغابات.51 لمجتمععدل اللغاتعدل لأمازيغية ولعربية هوما اللوغات الرسمية فلبلاد. تقريبان ݣاع لمغاربة كيدويو بالدارجة مزيان. تقريبان شي 13.5 مليون مغريبي من أصل 32 مليون ماكاينينش حسابات رسمية كيدويو بوحدة من اللوغات ديال عائلة اللوغات لأمازيغية إما اللوغة ديال تشلحيت اللوغة ديال تاريفيت أولا اللغة ديال تمازيغت لأطلس لمتوسط وكايهضرو بيها إما بوحدها أولا مع اللغة الدارجة. كاينين ناس آخرين كيدويو اللهجة لعربية لحسانية واللهجة لعربية الصحراوية. لفرونسي كانت لغة رسمية شحال هادي بسباب ليستيعمار دابا ولات اللغة لأجنبية الأولى لي كتستعمل فلجاميعات ولإيعلام. 2 مليون مغريبي كيهضرو بالصبليونية وبزاف فالشمال. النݣليزية هي لوغة ممنتاشراش بزاف إلا ما بين لفيئة لمتقافة ديال الشباب. الناسعدل عدد سكان لمغريب ليوما هو 36.5 مليون دبنادم بواحد زيادة ديال 1.26 كل عام. كتر من 100.000 براني ساكنين فلمغريب غلبيتهم إما صبلبون أولا فرانصيص شادين التقاعود أولا من الناس لي خدامين فالشركات ميلتيناسيونال. هاد النسبة ديال الزيادة نقصات على لفترة ما بين 1971 و1982 لي وصلات فيها ل2.8. الدراسات الجديدة بينات بلي غالبية لعرب ولأمازيغ الي كنفرقوهم باللوغة ديالهوم ماكايختالفوش على بعضياتهم من ناحية التركيبة لويراتية ديالهوم بزاف. هاد لأبحات بينات بلي عملية التعريب لي طرات فلمغريب ما هي إلا استيعاب تقافي. لهابلوغروب-Y هو واحد لكروموزوم كيمشي من لواليد لولدو بلا حتى تغيير جيل من مورا جيل. الدراسات لي دارت على لمغاربة بينات بلي 81.7 منهوم كينتاميو لهابلوغروب E52 وهو لي كيميز الساكينة لأمازيغية ومابينهوم 72.6 كينتاميو لواحد الشعبة ديال هاد لهابلوغروب وهي E1b1b53 سواء فلبلايص لي كاتهضر فيها الناس بلعربية ولا لأمازيغية.5455 واحد لأقلية من الساكنة 13.356 كتنتامي للهابلوغروب J وهو لي كايميز الساكنة الشرق-أوسطية بحال لعرب وليهود. لأديانعدل أغلبية الناس فلمغريب كتآمن بالدين لإسلامي ولي هو دين الدولة وحتى دستور د2011 زاد أكد على هادشي وأكد على أن الدولة كتضمن حرية التعبد لݣاع الشعب.57 فلحسابات ديال الدولة 99 من الشعب مسلمين وافتيراضان كلهم من السنة58 مع واحد لأقلية مسيحية وأقلية يهودية. الدراسات ولإحصاءات لي ماشي رسمية لقات بلي 80-95 ديال الشعب لمغريبي بلقليلة متدين.5960 حسابات دارو على آلاف ديال لمغاربة لقات بلي مابين 3-14 من لي تجاوبو ݣالو بلي هوما ماشي متدينين5960 و1 ݣالو بلي راهم ملحيدين. دراسة ديال 2020 ݣالت بلي أعداد اللادينيين فلمغريب تضرب 4 دلمرات وبلي أغلبيتهوم شباب وباللي النسبة لميئوية ديالهوم وصلات 15 من لمغاربة.61 لقتيصادعدل لمغريب من الدول لي نامية ولي عندها اقتصاد حر واكونطرات ديال التبادل الحر مع بزاف ديال البلدان بحال ميريكان واوروبا وتركيا والأردن وتونس والإمارات. هاد الكونطرات مع الموقع الإستراتيجي ديال البلاد تيعاونها باش ايكون عندها استثمارات كبار وكثار. الناتج الداخلي الخام ديال المغرب كان داز 61 مليار دولار فعام 2006 لي تيعني 2000 دولار للواحد فالعام. كان عند لمغرب ف 2007 مبادلات بزاف مع أوروبا مبعدها اسيا ومبعدها ميريكان وعاد إفريقيا.62 من 1993 ولحوكومة خدامة باش دير خوصصة لبعض ليسيكتور بريڨي باش تحيد عليها شوية من التقل لي كانت هازاه.63 لخدماتعدل السياحة هي لي كاتجي اللولة مابين لخدمات حيت جابت لبلاد كتر من 77 مليار درهم ف201864 وجاء لمغريب 11.3 مليون سائح65 ف2018. كتعتابر مراكش هي لمدينة السياحية لولا فلمغريب وكيتبعها مدينة أكادير وعاد باش لمدون ديال طنجة كازا فاس ورزازات الرباط تطوان مكناس والصويرة.66 المغرب عضو فلمجليس التنفيدي ديال منطمة السياحة العالمية وهادشي من 2007. صناعةعدل قطاع الصناعة فالمغرب عندو 28 ديال الناتج الداخلي الخام. الصناعات لي تيتميز بها هي لي صناعات الغذائية والكيماوية لي المغرب تيتعبر اهم مصنع فإفريقيا مبعد جنوب إفريقيا. كاينا أيضا الصناعة الصيدلية لي تتغطي 90 من الطلب المحلي. لمغريب عندو مصفاة المحمدية لي هي من لأكبر فإفريقيا الشي لي تيعطيه صناعة بتروكيمياوية مزيانة. صناعة النسيج معروفة فالمغرب لي هو أول مصدر للإتحاد الأوروبي. مؤخرا بدا لمغرب فصناعة السيارات مبعد مادار اتفاقيات مع شركات عالمية بحال رونو نيسان وكاتݣول التوقعات بلي لمغريب غايصدر مليون سيارة ف2023.67 فلاحةعدل عن لمغرب بزاف ديال التيساع باش ايدير الفلاحة تقريبا 3 مرات مساحة ديال بلجيكا. هاد الفلاحة تتنتج خصوصا القمح والشعير والذرة والقطنيات والجلبانا والعدس واللوبيا. كاينا حتا الفلاحة ديال الفواكه والزيتون وحتا تربية الماشية. لمساحة لمسقية فلمغريب وصلات 16000 كيلوميتر مربع. لمغريب هو التاني فلعالام من ناحية التصدير تاع لحوامض68 والسابع فإنتاج زيت الزيتون.69 لمغريب من أكبر الدول لي كاتنتج لحوت فلعالام بلمقدار ديال 1.34 مليون طن ف2016 بوحدها صدر منها 644 ألف طن.70 لمعادنعدل كاين بزاف ديال المعادن فالمغرب بحال الحديد والكوبالت والنحاس والزنك والفضة والأنتيمون والمنغانيز والرصاص والفليور ولكن لموهيم فيهوم هو الفوسفاط لي لمغريب هو ثالث فلعالم من ناحية لينتاج منبعد ميريكان والشينوا71 واللول فالعالام من جيهت لمخزون. وف2003 تكتاشفات شي كميات ديال الدهب حدا أكادير. طاقةعدل لمغرب ما تاينتجش بزاف ديال الطاقة غير شي 5 من داكشي لي تايحتاج وتيستورد الباقي. لمغريب ما عندوش إنتاج كبير ديال لأنتراسيت ولغاز وخا تكتاشفات كميات من لݣاز الطبيعي. بدا لمغرب تيستتمر فالطاقة المتجددة بحال الطاقة الشمسية وديال الريح باش إطيح النسبة ديال داكشي لي كيستاورد. لمغريب عندو محطات ديال الطاقة الشمسية قريب تولي تنتج ليه 2 جيݣاوات ديال الضو ف2020. التقافةعدل لأعياد لوطنيةعدل هاد لجدوال فيه ليستة ديال لأعياد لوطنية والدينية فلمغريب.72 التاريخالاسم الرسميالاسم المحليالوصف 1 محرمرأس السنة الهجريةفاتح محرمأول نهار فلعام ديال التقويم لهجري أعياد دينية 12 ربيع اللولمولد النبي محمدعيد لمولدعيد لمولد النبوي أعياد دينية 1 شوالعيد الفطرلعيد الصغيرعيد الفطر أعياد دينية 10 ذو الحجةعيد الأضحىلعيد لكبيرعيد الأضحى أعياد دينية 1 شهر 1رأس السنة الميلاديةراس لعامأول نهار فلعام ديال التقويم الميلادي أعياد عالمية 11 شهر 1تقديم وثيقة الاستقلالتقديم وثيقة ليستقلالذكرى ديال النهار اللي قدم فيه لملك محمد الخامس طلب ديال ليستيقلال دلمغريب على لستيعمار ف1944م أعياد وطنية 1 شهر 5عيد العمالعيد الشغلنهار لعيد عند الشغيلة لمغريبية أعياد عالمية 30 شهر 7عيد العرشعيد العرشنهار طلع لملك محمد السادس للحوكم ف1999م. أعياد وطنية 14 شهر 8استرجاع إقليم وادي الذهباسترجاع إقليم وادي الذهبدكرى ديال النهار لي رجع فيه إقليم وادي الذهب ف1979م في لعهد ديال الحسن الثاني أعياد وطنية 20 شهر 8ثورة الملك والشعبثورة الملك والشعبدكرى ديال النهار لي تنفى فيه لملك محمد الخامس وناضت روينة على لمستعمير ف1953م. أعياد وطنية 21 شهر 8ميلاد صاحب الجلالةعيد لميلاددكرى ديال ميلاد ملك لمغريب محمد السادس ف1963م أعياد وطنية 6 شهر 11ذكرى المسيرة الخضراءعيد لمسيرة لخضراذكرى لمسيرة لشعبية باش الناس مشات تحرر الصحراء لغربية الصبليونية ف1975م أعياد وطنية 18 شهر 11عيد الاستقلالعيد ليستيقلالذكرى ديال إعلان ليستيقلال دلمغريب من لمستعمير ف1956م أعياد وطنية بلايص اليونيسكو د ترات لعالاميعدل لمغريب فيه 9 ديال لبلايص اللي معترف بيها عند منظمة ليونيسكو ديال تراث العالامي فلكلاصمون ثقافي. اللول كان فعام 1981 و لخر كان عام 2012. لمواقع مرتبة بحال هكدا:73 - لمدينا لقديمة ديال فاس 1981 - لمدينا لقديمة ديال مراكش 1985 - قصر آيت بن حدو 1987 - لمدينا لقديمة ديال مكناس 1996 - لمدينا لقديمة ديال تطوان تطاون - 1997 - لموقع لأثري ديال وليلي 1997 - لمدينا لقديما ديال اصويرة اللي كانت معروفا بموكادور 2001 - لمدينا لبرطكيزيا ديال مزاكان الجديدة 2004 - لمدينا ديال رباط 2012 كاين مواقع اخرى اللي حطها لمغريب فلائحة رمزية اللي كترشحها تكون معترف بها من اليونيسكو و اللي هي: - مولاي دريس زرهون 1995 - امدينت تازا و جامع لكبير 1995 - جامع ديال تنميل 1995 - امدينت ليكسوس 1995 - لكور 1995 - مغارة تافوغالت 1995 - لمنتزه الطبيعي ديال طلاسمطان 1995 - بلاصت اجكال 1998 - ضايت خنيفس 1998 - لمنتزه الوطني ديال الداخلة 1998 - واحة فيكيك 2011 - اضاربيضا 2013 - طاشما ديال واحات تيغمرت, لبلاصت صحرا ديال واد نون 2016 لمصادرعدل - تقديرات د السكان د لمغريب ف 2019. - تصدير الدستور لمغريبي 2011 ملاحضة: فالدستور لمغريبي كايتسمى تجمع 5 ديال الدول فشمال إفريقيا لمغريب لكبير. - Richard J.A. Talberts, Barrington Atlas of the Greek and Roman World - p. 457 - شوف وقرى دوستور ديال موريطانيا فويكي مصدر دلعربية لفوصحى - Yahya, Dahiru 1981. Morocco in the Sixteenth Century. Longman. صفحة 18. - Regions of Morocco مؤرشف 2019-06-07 فموقع وايباك ماشين - Nussbaum, Louis Frédéric et al. 2005. Nihon in Japan encyclopedia, p. 707. صفحة. 707, في كتب جوجل; n.b., Louis-Frédéric is pseudonym of Louis-Frédéric Nussbaum, see Deutsche Nationalbibliothek Authority File. - حفريات من أجل كشف أصل تسمية المغرب مؤرشف 2020-04-08 فموقع وايباك ماشين - Smith TM, Tafforeau P, Reid DJ, etal, Earliest evidence of modern human life history in North African early Homo sapiens, journal of Proceedings of the National Academy of Sciences of the United States of America, volume:104, issue:15, pages:6128–33, date:April 2007, pmid:17372199, pmc:1828706 doi:10.1073pnas.0700747104, bibcode:2007PNAS..104.6128S - سيت ديال لحوكومة دلمغريب - C. Michael Hogan, Mogador: Promontory Fort, The Megalithic Portal, ed. Andy Burnham مؤرشف 2017-10-10 فموقع وايباك ماشين - LexicOrient مؤرشف 2016-03-03 فموقع وايباك ماشين - B. Lugan, Histoire du Maroc p19 - Abun-Nasr 1987, p.33 - Umayyad Caliphate of Islam Caliphate مؤرشف 2017-11-09 فموقع وايباك ماشين - Georges Duby, Atlas Historique Mondial, Larousse Ed. 2000, pp.220 224 ردمك 2702828655 - Idrissid Kingdom of Maghrib al Aqsa Maghrib al Aqsa Kingdom of the Far West, Morocco مؤرشف 2018-10-24 فموقع وايباك ماشين - A History of the Maghrib in the Islamic Period, Jamil M. Abun-Nasr, 1987, p. 52 - هسبريس - أستاذ التاريخ المعاصر لإفريقيا بجامعة ليون الثالثة Bernard Lugan مؤرشف 2016-03-16 فموقع وايباك ماشين - The Maghrib under the Almoravids and the Almohads, Encyclopædia Britannica. مؤرشف 2015-03-14 فموقع وايباك ماشين - Morocco - History. Encyclopædia Britannica. مؤرشف 2015-05-04 فموقع وايباك ماشين - Morocco Page 8 of 9. Microsoft Encarta Online Encyclopedia 2009. Archived 2009-11-01. مؤرشف 2009-10-30 فموقع وايباك ماشين - Cohen Renews U.S.-Morocco Ties 2009-03-12 U.S. Department of Defense مؤرشف 2009-11-30 فموقع وايباك ماشين - Milestones of American Diplomacy, Interesting Historical Notes, and Department of State History تاريخ الوصول:2007-12-17 عمل:U.S. Department of State مؤرشف 2019-03-27 فموقع وايباك ماشين - Roberts, Priscilla H. and Richard S. Roberts, Thomas Barclay 1728-1793: Consul in France, Diplomat in Barbary, Lehigh University Press, 2008, pp. 206-223. - وزارة الخارجية الأمريكية: بيان وزارة الخارجية الأميركية حول تصريحات كلينتون ووزير الخارجية المغربي مؤرشف 2020-04-28 فموقع وايباك ماشين - http:www.cafes.maarPapiers_IdentificatPqpier_amazigh.pdf ورقة حول القضاء العرفي الأمازيغي أزرف مؤرشف 2012-03-09 فموقع وايباك ماشين - ورقة حول القضاء العرفي الأمازيغي أزرف نسخة HTML مؤرشف 2020-05-06 فموقع وايباك ماشين - وثيقة حول بنود أعراف قبيلة أيت مزال مؤرشف 2018-03-20 فموقع وايباك ماشين - الزوايا المجتمع والسلطة بالمغرب مقاربة سوسيو - أنثروبولوجية- محمد جحاح مؤرشف 2020-06-20 فموقع وايباك ماشين - جريدة التجديد: تقرير المركز الأوروبي للاستخبارات الإستراتيجية والأمن - الحلقة الثانية مؤرشف 2012-01-05 فموقع وايباك ماشين - إبراهيم شحاتة حسن أطوار العلاقات المغربية العثمانية: قراءة في تاريخ المغرب عبر خمسة قرون 1510-1947 منشأة المعارف الإسكندرية 1981 صص. 244-245 414-422. - Abdalwadid Kingdom of Tlemcen Tlemcen Zayyanid Kingdom. مؤرشف 2019-07-23 فموقع وايباك ماشين - The town of Tenes fell into the hands of the brothers, with an immense booty, and then Uruj marched on Tlemcen. The Sultan of Tlemcen, the last of the royal race of the Beni-Zian, did not await the coming of the corsair. in Sea-Wolves of the Mediterranean by E. Hamilton Currey p.72ff مؤرشف 2017-02-15 فموقع وايباك ماشين - A history of the Maghrib in the Islamic period by Jamil M. Abun-Nasr p.155ff مؤرشف 2020-03-02 فموقع وايباك ماشين - عبد الرحمن بن زيدان إتحاف أعلام الناس بجمال أخبار حاضرة مكناس المطبعة الوطنية الرباط ج 3 ص. 277-281. - محاولات الإصلاح في المغرب: مجالات الإصلاح ومحدوديتها مؤرشف 2017-01-13 فموقع وايباك ماشين - , Charles W. Furlong ,1911 ,September , The French Conquest Of Morocco: The Real Meaning Of The International Trouble, Worlds WorkThe Worlds Work: A History of Our Time, المجلد XXII, صفحات14988–14999, تاريخ الوصول: 2009-07-10 مؤرشف 2017-01-06 فموقع وايباك ماشين - الدستور المغربي: القانون الأسمى للأمة مؤرشف 2016-03-05 فموقع وايباك ماشين - König will Teil seiner Macht abgeben Der Standard, 18 June 2011 مؤرشف 2020-05-06 فموقع وايباك ماشين - إسلام أون لاين نص دستور المغرب الفصل الثالث مؤرشف 2007-11-04 فموقع وايباك ماشين - إسلام أون لاين نص دستور المغرب الباب الثاني الملكية الفصل التاسع عشر. مؤرشف 2007-11-04 فموقع وايباك ماشين - إسلام أون لاين نص دستور المغرب الباب الثاني الملكية الفصل الرابع والعشرون والخامس والعشرون مؤرشف 2007-11-04 فموقع وايباك ماشين - إسلام أون لاين نص دستور المغرب الباب الثاني الملكية الفصل الحادي والسبعون مؤرشف 2007-11-04 فموقع وايباك ماشين - دستور المغرب 2011- السيت د الأمانة العامة د الحكومة - إسلام أون لاين نص دستور المغرب الفصل السابع والثلاثون والفصل الثامن والثلاثون. مؤرشف 2007-11-04 فموقع وايباك ماشين - فن ونجوم: شكوك حول سرقة النشيد الوطني اللبناني من المغرب تاريخ التحرير: الثلاثاء 12 إبريل 2011م مؤرشف 2011-09-30 فموقع وايباك ماشين - Profile on Morocco , African Conservation Foundation مؤرشف 2007-09-28 فموقع وايباك ماشين - Bergier, P., Thévenot, M. 2006. Liste des oiseaux du Maroc The List of the Birds of Morocco. Go-South Bull. 3: 51-83. كاين فلانتيرنيت. مؤرشف 2010-04-15 فموقع وايباك ماشين - محمد الرجدالي مؤرشف 2016-05-13 فموقع وايباك ماشين - مختار البزيوي برنامج الأمم المتحدة للماء بأفريقيا: التقرير الوطني للموراد المائية بالمغرب لسنة 2004 نوفمبر 2004 ص.72 مؤرشف 2013-12-01 فموقع وايباك ماشين - لمتوسط لحسابي 75.572.785.987.387.55 81.78, Ornella Semino et al 2004 الصفحة السادسة مؤرشف 2012-04-14 فموقع وايباك ماشين - لمتوسط لحسابي 42.932.611.452.310.968.71.665.112.565.05 72.6, Ornella Semino et al 2004 الصفحة السادسة لاحظ أن فروع E1b1b هي: M78 وM81 مؤرشف 2012-04-14 فموقع وايباك ماشين - Ornella Semino et al 2004, Origin, Diffusion, and Differentiation of Y-Chromosome Haplogroups E and J: Inferences on the Neolithization of Europe and Later Migratory Events in the Mediterranean Area. مؤرشف 2012-04-14 فموقع وايباك ماشين - Y-DNA haplogroups by populations of Near East and North Africa - لمتوسط لحسابي 20.4 15.9 6.3 10.7 4 13.32500, Ornella Semino et al 2004 الصفحة السابعة مؤرشف 2012-04-14 فموقع وايباك ماشين - Moroccos Constitution of 2011 مؤرشف 2017-01-27 فموقع وايباك ماشين - Africa :: Morocco — The World Factbook - Central Intelligence Agency,3 January 2019 - Arab Barometer V Morocco Country Report - Losing Our Religion? Two Thirds of People Still Claim to Be Religious - مـن المغاربـة لا دينيـون - جريدة الصباح - بلغ حجم المبادلات المغرب التجارية الإجمالي مع الخارج 824 ملايير درهم: وقد حلت أوروبا بالمرتبة الأولى بنسبة 68.5 فآسيا 17.1 ثم أمريكا - Leonard Thomas M. ; Encyclopedia of the Developing World, Taylor Francis, 0-4159-7663-4, صفحة 1085 - عائدات السياحة بالمغرب تبلغ حوالي 77 مليار درهم - فبراير.كوم - عدد السياح الوافدين على المغرب ارتفع ب8.5 في المائة نهاية نونبر الماضي - 2M.ma - Evolution annuelle de la capacité dhébergement classée مؤرشف 2020-05-06 فموقع وايباك ماشين - صناعة السيارات الاقتصاد المغربي على طريق العالمية - جريدة الأحداث المغربية: الحمضيات المغربية تتحرر تدريجيا من الارتهان للسوق الأوروبية مؤرشف 2008-12-18 فموقع وايباك ماشين - international olive oil council. مؤرشف 2009-09-05 فموقع وايباك ماشين - الثروة السمكية تمنح المغرب المرتبة الـ13 عالميا - Scientific American magazine, June 2009, Phosphorous: A Looming Crisis - لائحة أيام الأعياد المؤداة عنها الأجور وزارة التشغيل والتكوين المهني - لائحة لمواقع داليونيسكو فالمغرب.